පැය විසි හතරක කාලයේදී දක්ෂිණ අධිවේගී මාර්ගයේ රිය අනතුරු 10ක් වාර්තා වී ඇතැයි පොලිසිය පවසයි.පෙරේදා (15) පෙරවරු 6.00 සිට ඊයේ (16) පෙරවරු 6.00 දක්වා පැය 24 ක කාලය තුළ මේ අනතුරු වාර්තා වී තිබෙන අතර අධික වර්ෂාව සහ අධික වේගය හේතුවෙන් එම අනතුරු සිදුව තිබෙන බව පොලිස් මාධ්‍ය ප්‍රකාශක පොලිස් අධිකාරී අජිත් රෝහණ මහතා ඊයේ (16) “දිනමිණ” ට පැවසීය.ඒ අනුව මේ වසර ආරම්භයේ සිට මේ දක්වා කාලය තුළ රිය අනතුරු 139 ක් දක්ෂිණ අධිවේගී මාර්ගයේ වාර්තා වී තිබෙන බවද ඒ මහතා පෙන්වා දෙයි.මේ අතර ඒ මහතා පෙන්වා දුන්නේ දක්ෂිණ අධිවේගී මාර්ගය විවෘත කළ දිනයේ සිට මේ දක්වා රිය අනතුරු 190 ක් වාර්තා වී තිබෙන බවත් එයින් රිය අනතුරු දෙකක් මාරක රිය අනතුරු බවත්ය..